बता दें कि सरकारी आंकड़े के मुताबिक आपरेशन ब्लू स्टार के दौरान स्वर्ण मंदिर से कुल 1,592 सिखों को हिरासत में लिया गया था। छह जून 1984 को आपरेशन ब्लू स्टार खत्म होने के बाद उसमें से 379 लोगों को गिरफ्तार किया।इसमें से 365 के खिलाफ मुकदमा दर्ज किया गया। सभी के खिलाफ पहली बार किसी आपराधिक मामले में केस दर्ज हुआ था। जब सीबीआइ ने जांच शुरू की तो सभी के खिलाफ एक और केस दर्ज हुआ। उन्हें भारत के खिलाफ युद्ध छेड़ने का आरोपी बनाया।1989 में भारत सरकार और अकाली नेताओं के बीच बातचीत के बाद आरोपियों पर से केस वापस लिए गए। जिसमें से कुछ विधायक, सांसद और मंत्री हुए तो कुछ ने शिरोमणि गुरुद्वारा प्रबंधक कमेटी में नौकरी हासिल की। रिहा हुए कुल 365 आरोपियों में से 1991 में 71 ने केंद्र सरकार से मुआवजा मांगा। कहा कि उन्हें अमृतसर और जोधपुर में टॉर्चर किया गया।